Materská škola Piesočná 2, elokované triedy

Vietnamská 13, 821 04 Bratislava

PREVÁDZKOVÝ PORIADOK

**1. a) identifikačné údaje** prevádzkovateľa

 Názov: Materská škola Piesočná 2 – **Elokované triedy**

 Adresa: **Materská škola Vietnamská 13**, 821 04 Bratislava

 Kontakt: Mgr. Vlasta Sedláková
 e-mail: et.vietnamska@gmail.com

 IČO: 31787011

 DIČ: 2021359582

 Zriaďovateľ: MÚ MČ Bratislava – Ružinov, Mierová 21, 827 05 Bratislava 212

**b) druh zariadenia : 2- triedna** materská škola s celodennou starostlivosťou.

 **Rozloha** vnútorných priestorov zariadenia pre stanovenie najvyššieho počtu detí:

 1. **poschodie –hlavná budova Materskej školy Vietnamská 13**

 **1.trieda**: herňa 78 m2, čo zodpovedá počtu detí

 spálňa 38 m2. čo zodpovedá počtu detí

 kabinet pre učiteľky, izolačka, priestor pre upratovačky

 priestory osobnej hygieny detí – 4 umývadlá, 4 WC, sprcha

 **2.trieda**: herňa 78 m2, čo zodpovedá počtu detí

 spálňa 38 m2, čo zodpovedá počtu detí

 kabinet pre učiteľky, sklad na čistiace potreby

 kancelária zástupkyne, WC pre dospelých, výlevka, chodba

 **c) Usporiadané činnosti**, vedúce k výchove a vzdelávaniu tvoria denný poriadok:

6.15 h. začiatok prevádzky, kontrola priestorov a vetranie

 6.30 h. hry a hrové činnosti, pohybové a relaxačné cvičenia, hygiena

 8.30 - 9.00 desiata (mladšie deti)

 9.00 - 9.20 desiata (staršie deti)

 9.00 - 9.30 edukačné aktivity predprimárneho vzdelávania (mladšie deti)

 9.30 - 10.00 edukačné aktivity predprimárneho vzdelávania (staršie deti)

 9.30 - 11.30 pobyt vonku, hygiena (mladšie deti)

 10.00 - 12.00 pobyt vonku , hygiena (staršie deti)

 11.30 - 12.00 obed (mladšie deti)

 12.00 - 12.30 obed ( staršie deti)

 12.00 - 14.10 odpočinok, hygiena

 12.40 - 14.40 odpočinok, hygiena (staršie deti )

 14.20 - 14.40 olovrant (mladšie deti )

 14.40 - 15.00 olovrant (staršie deti)

 14.50, 15.00 - 17.00 hry a hrové činnosti, pobyt vonku (jar, leto, jeseň)

17.15 hod - koniec prevádzky, záverečná hygiena, kontrola a uzamykanie priestorov.

**d) Činnosti vedúce k výchove a vzdelávaniu.**

- Deti prichádzajú do materskej školy jedným vchodom na prvé poschodie, schádzajú sa a rozchádzajú v triedach podľa mesačného rozpisu. Ranné preberanie detí zabezpečuje pedagogický zamestnanec v triede školy za prítomnosti rodiča alebo osoby, ktorá dieťa do materskej školy priviedla. Prijíma len deti, u ktorých po vykonaní ranného filtra nezistila známky akútneho ochorenia. O 7,00 h. si ich prevezmú pani učiteľky podľa jednotlivých tried a odchádzajú do svojich tried. V prípade potreby majú deti možnosť aj ranného dospávania.

**Počas hier** a hrových činností je za deti zodpovedná učiteľka. Plní štandardy z plánov VVČ. Uskutočňujú sa v herni. Počas letných mesiacov sa môžu uskutočňovať aj v školskej záhrade.

**Pohybové a relaxačné cvičenia** sa uskutočňujú v herni najmenej dvakrát denne. Učiteľka môže P a RC uskutočniť aj na školskej záhrade podľa plánov VVČ. Dbá na hygienické, bezpečnostné a zdravotné požiadavky na cvičenie.

**Edukačné aktivity** sú uskutočňované so zreteľom na vekové a individuálne vývojové osobitosti detí (10,20,30 minút) a plánov učiteliek. Deti nesmú byť preťažované. Formy výučby sú organizované tak, aby sa kompenzovali nepriaznivé účinky učebných a režimových záťaží.

**Pobyt vonku** sa uskutočňuje každý deň najmenej dve hodiny dopoludnia a dve hodiny odpoludnia (jar, leto, jeseň). Môže byť skrátený pri mimoriadne nepriaznivých meteorologických podmienkach (silný vietor, víchrica, prudký dážď/ sneh, teploty pod -10°C, pri nadmernom znečistení ovzdušia). Na vychádzku mimo MŠ použije učiteľka bezpečnostné vesty pre deti ( prvá a posledná dvojica ), terčík. V letných mesiacoch v prípade vysokých teplôt sa dopoludnia realizuje pobyt vonku do 11.00 hod., popoludní od 15.00 hod., pričom učiteľky dbajú na tienenie očí a pokrývku hlavy. Počas vychádzok pri prechode cez vozovku zabezpečuje bezpečnosť detí terčíkom. Pedagogickí pracovníci musia mať neustále prehľad o deťoch, opúšťajú areál materskej školy až vtedy, keď majú zhromaždené všetky prítomné deti. V pieskovisku sa deti hrajú len pod dohľadom, pričom sú upozorňované , aby piesok neoblizovali, prípadne si nezachádzali rukami do očí a pod. Po návrate z pieskoviska si ihneď poumývajú ruky mydlom a teplou vodou.

**Odpočinok** sa realizuje v závislosti od potrieb detí. Za primerané oblečenie detí počas spánku zodpovedá učiteľka, ktorá dbá na to, aby deti pri premiestňovaní do spálne , prípadne do umyvárne nechodili bosé. Za správne rozloženie (40cm vzdialenosť) ležadiel a čistotu posteľnej bielizne zodpovedá upratovačka. Ležadlá sú označené. Pravidelné vetranie spálne je v čase od 10,30 do 11,00 hod. v zimnom období, počas spánku detí nepriamo cez dennú miestnosť, v letných mesiacoch sa spí pri otvorených oknách. Teplota spálne sa sleduje na nástennom teplomere a počas spánku v úrovni detského ležadla. V spálňach sú ležadlá stabilné a lôžkoviny sú uložené na nich . Čisté lôžkoviny sú odložené v skriniach na to určených ( v priestoroch mimo tried ).

**Stravovanie** sa uskutočňuje v jedálni, v rozpätí do 3 hodín. Za kvalitu stravy zodpovedá vedúca školskej jedálne. Zároveň sleduje poskytovanie príborov deťom podľa veku a druhu jedla. Za kultúru stolovania, bezpečnosť a hygienu detí sú zodpovedné učiteľky, pomáhajú deťom pri jedení. Po jedle si deti vyplachujú ústnu dutinu vodou.

**Otužovanie** na zvyšovanie odolnosti organizmu sa robí systematicky vodou, vzduchom, slnkom.

**Hygiena** sa uskutočňuje v umyvárňach a wc pre jednotlivé triedy. Deti sú učiteľkami vedené k seba obslužným prácam ( používanie mydla, splachovanie wc, utieranie sa do vlastného uteráka, čistenie ústnej dutiny vodou po hlavnom jedle, česanie, úprava zovňajšku ).

**Popoludní v čase rozchádzania** (16.30) sa deti sústreďujú v tej triede, v ktorej sa ráno stretávali.

V prípade zníženia počtu detí na triedach alebo učiteliek pristúpi riaditeľka k zúženiu prevádzky, kedy sa deti podľa potreby rozdelia do iných tried. Pre rodičov bude pripravený rozpis detí a tried. Prerozdelené deti musia mať svoje posteľné prádlo, alebo čisté, v ktorom nespalo ešte žiadne iné dieťa (dočasne neprítomné). Za dodržiavanie hygieny odpočinku prerozdeľovaných detí sú zodpovedné prevádzkové zamestnankyne.

**2) Postup, ak sa prejavia príznaky akútneho ochorenia alebo prenosného parazitárneho ochorenia.**

Ak sa pri rannom filtri zistia príznaky ochorenia, dieťa môže prijať len na základe odporučenia od ošetrujúceho lekára. Ak dieťa chýbalo v zariadení dlhšie ako päť dní, musí rodič alebo zákonný zástupca dieťaťa predložiť písomné prehlásenie nie staršie ako jeden deň o tom, že dieťa nemá prenosné ochorenie a nebolo mu nariadené karanténne opatrenie. Ak sa zistí zhoršenie stavu dieťaťa počas dňa, učiteľka dieťa izoluje od ostatných detí, zverí ho prevádzkovej pracovníčke a upovedomí rodičov. V prípade akútneho stavu zavolá rýchlu zdravotnícku pomoc . V izolačke je k dispozícii aj prenosná lekárnička**. Lieky sa deťom v MŠ nepodávajú ani na žiadosť rodičov.**

1. **Opatrenia proti šíreniu legálnych a nelegálnych drog.**

Na schôdzkach rodičov oboznámiť rodičov s aktuálnymi problémami závislostí detí predškolského veku- **sladkosti.** V spolupráci s rodičmi naučiť deti správaniu sa a komunikácií pri styku s neznámymi osobami. V areáli MŠ je zabezpečená pravidelná kontrola bezpečnosti priestoru. Deti sú upozorňované na nebezpečné predmety (sladkosti, hračky, odhodené lieky, striekačky).

1. **Opatrenia na predchádzanie vzniku a šírenia prenosných ochorení**. Pri zvýšenom výskyte akútnych respiračných ochorení ak počet neprítomných detí presiahne 20 % z celkového počtu detí oznámi túto skutočnosť príslušnému RÚVZ a preruší prevádzku jednotlivých tried, prípadne celého zariadenia. (Postupuje sa podľa metodického usmernenia č. 15/2005-R z 31.10.2005, ktorým sa vydáva Plán opatrení pre základné a stredné školy a školské zariadenia pre prípad pandémie chrípky v Slovenskej republike).
2. **Opatrenia proti pedikulóze (zavšivaveniu), preventívne povinnosti školy.**
* zabezpečiť informovanosť všetkých rodičov detí o prevencii výskytu vší v zariadení a ich povinnostiach
* zodpovedať za dodržovanie hygienických zásad v rodine, dodržiavanie osobnej hygieny vrátane
* častá výmena osobnej a posteľnej bielizne
* pranie bielizne pri vysokých teplotách
* pranie a dezinsekcia čiapok, šatiek, šálov, hrebeňov, pravidelné prehliadky vlasov detí
* poslať dieťa do kolektívneho zariadenia bez vší a hníd, ihneď informovať triedneho učiteľa, vedenie školy, o výskyte vší u svojho dieťaťa za účelom zabezpečenia opatrení aj v kolektívnom zariadení.

**d) Ak sa u dieťaťa počas pobytu v škole prejavia príznaky prenosného parazitárneho ochorenia.**

* Pri akomkoľvek podozrení učiteľky na možný výskyt vší (dieťa sa škriabe, je nepokojné, nesústredené, pohľadom, prezeraním vlasovej časti hlavy) oznámiť túto skutočnosť vedeniu školy a rodičovi ( zákonnému zástupcovi ) dieťaťa.
* Učiteľka vyčlení dieťa a dohliadne, aby vrchný odev (hlavne čiapky, šály ), posteľná bielizeň, hrebene a ďalšie osobné predmety, s ktorými prišla hlava dieťaťa podozrivého zo zavšivavenia do styku, neboli spoločne uložené v šatni s odevmi a predmetmi ostatných detí prípadne, aby ich iné deti nepoužívali.
* Učiteľ rodičovi (zákonnému zástupcovi) odporučí navštíviť príslušného všeobecného lekára pre deti a mládež za účelom potvrdenia diagnózy zavšivavenia a podľa jeho pokynov zabezpečiť odvšivavenie dieťaťa. Dieťa zostáva doma podľa potreby 2 – 3 dni (v prípade potreby aj viac dní. Do triedneho kolektívu je dieťa začlenené až po dôslednom odstránení parazitného ochorenia.

**Usmernenie pre rodičov.**

* -Zvyšovať úroveň osobnej hygieny, vykonávať pravidelné prehliadky vlasov,Lezúce vši a hnidy zneškodňovať pomocou účinných dezinfekčných prostriedkov: Diffusil, H pena, Parasidone pena a šampón, Nitifor vlasová voda. Mimoriadne účinný na likvidáciu lezúcich vší a hníd fyzikálnym spôsobom je prípravok Hedrin. Nemá dráždivé a alergizujúce účinky na pokožku a nevzniká naňho rezistencia.
* -Umývanie hlavy šampónom musí trvať 3 minúty, šampón musí preniknúť až k pokožke a potom ho opláchnuť čistou vodou. Šampón aplikovať druhýkrát, nechať pôsobiť 3 minúty a na záver je potrebné vlasy opláchnuť vlažnou vodou. Na dosiahnutie požadovaného výsledku sú tieto dve po sebe idúce aplikácie nevyhnutné. Dôležité je aplikovať túto kúru naraz u všetkých členov kolektívu (dohodne sa konkrétny víkend). K zaisteniu spoľahlivej likvidácií vší, ktoré pri prvom umytí boli ukryté v hnidách a tak prežili, je umytie hlavy žiaduce po 8 – 10 dňoch.
* Osobnú posteľnú bielizeň je nutné vyvariť, resp. vyprať pri vysokých teplotách, dôkladne vysušiť a vyžehliť. Čiapky, šály, šatky a iný odev, ktorý nie je možné vyvariť, je nutné vyprať minimálne v 2 cykloch pri doporučených teplotách, dôsledne vysušiť, vystaviť účinkom slnečného žiarenia, príp. postriekať prípravkom Biolit na lezúci hmyz.
* Predmety prichádzajúce do priameho styku s vlasmi (hrebene, kefy) je potrebné ošetriť prípravkom Biolit na lezúci hmyz, prípadne namočiť do roztoku s obsahom chlóru (Savo, Chloramín, Persteril). Zásadné je zabezpečenie úrovne osobnej hygieny. Každý člen kolektívu musí používať vlastné predmety osobnej hygieny (hrebeň, uterák) a zabrániť ich vzájomnému požičiavaniu. To isté platí aj v prípade čiapok, šatiek, prípadne iných pokrývok hlavy. Pri výskyte pedikulózy vedenie školy zabezpečuje dôslednú dezinfekciu školských priestorov (umývanie podláh roztokom Savo), žinenky používané na hodinách telesnej výchovy sa vystriekajú Biolitom na lezúci hmyz, vyvetrajú sa, vystavia sa účinkom slnečného žiarenia a 3 – 4 dni sa nepoužívajú. V materskej škole denne pri rannom filtri učitelia kontrolujú denne **v**lasatú časť hlavy. **Všami napadnuté dieťa prekonáva prenosné ochorenie a dieťa s prenosným ochorením sa musí liečiť a nesmie navštevovať kolektívne zariadenie.** O liečbe zo zavšivenia alebo s tým súvisiacich sekundárnych kožných ochorení a **o dočasnom vyradení dieťaťa z kolektívu rozhoduje príslušný lekár**.
1. **Podmienky pohybovej aktivity**.

Do úborov na cvičenie sa prezliekajú len deti predškolského veku, ktoré majú umiestnené v šatňových skrinkách v plátených vrecúškach alebo herni. Cvičia v miestnosti, kde učiteľka zabezpečila hygienické, bezpečnostné a zdravotné požiadavky na cvičenie. Za bezpečnosť detí zodpovedá učiteľka. Toto platí aj pri cvičení na školskej záhrade.

1. **Podmienky režimu stravovania vrátane doplnkového stravovania.**

Desiata: 8,30 – 9,00

obed: 11.30 -12.00

olovrant: 14.20 -14.40

1. **Zabezpečenie pitnej vody.**
* **Pitná voda** je zabezpečená z verejného vodovodu v dostatočnom množstve 60 l na deň a dieťa. Teplá voda, ktorej teplota nepresahuje 45 stupňov C je deťom dostupná.
* **Pitný režim** je poskytovaný pitnou vodou vo všetkých triedach učiteľkami z osobitných krytých nádob a pohárov v rozsahu podľa počtu detí,( každé dieťa má vlastný pohár, ktorý sa denne umýva). Za zabezpečenie materiálnych podmienok pitného režimu zodpovedá vedúca školskej jedálne. Za podávanie pitného režimu deťom zodpovedajú učiteľky

( v herni , na školskej záhrade ).Za dennú hygienu materiálnych podmienok pitného režimu zodpovedá prevádzková zamestnankyňa.

1. **Zabezpečenie čistoty a údržby** **jednotlivých priestorov, frekvencie upratovania, dezinfekcie záchodov, spŕch a umyvární a šatní, deratizácie a dezinsekcie.**

Tieto činnosti zabezpečujú v škole prevádzkoví zamestnanci, na upratovanie sa používajú roztoky syntetických čistiacich prípravkov v koncentráciách odporúčaných výrobcami, ktoré sa pripravujú v teplej vode a ktoré nie sú zaradené medzi nebezpečné chemické látky a nebezpečné chemické prostriedky. Za nákup správnych čistiacich prostriedkov zodpovedá riaditeľka a zástupkyňa MŠ. Pri upratovaní sa používajú klasické ručné pomôcky, umývacie a čistiace nástroje.

Pomôcky na upratovanie, čistiace a dezinfekčné prípravky sú uložené v sklade čistiacich potrieb a mimo dosahu detí, za ich uloženie zodpovedá upratovačka. Použité pomôcky na upratovanie sa po použití dezinfikujú a sušia mimo priestorov pre deti. Pri umývaní podláh a plôch sa používajú dve vedrá, jednom sa handra namáča buď do čistiaceho, alebo do dezinfekčného roztoku a do druhého sa žmýka.

1. **Frekvencia upratovania je nasledovná.**
* **Denne sa umývajú,**

**Podlahy** šatní, chodieb, schodíšť, vrátane zábradlí - vlhké utieranie vodou so saponátom

**Podlahy** tried - vlhké utieranie vodou so saponátom

**Pracovné stoly** - vodou so saponátom a abrazívnym práškom a podľa potreby

**Poháre** na pitný režim –vodou so saponátom

**Sociálne zariadenie -**umývanie vodou a dezinfekčným prostriedkom  **Keramické obklady** umývanie horúcou vodou a saponátom

**Kľučky na dverách** umývanie teplou vodou a dezinfekčným prostriedkom

**Skrinky na hračky** - vlhké vytieranie

**Koberce** - vysávanie **Odpadové koše** - vyprázdňovanie a vymieňanie hygienických vreciek

* **Týždenne,**

**Vykurovacie telesá** - vlhké utieranie vodou so saponátom, vysávanie

**Poháre** pitného režimu - **vyvariť** v myčke

**Skrinky na šatstvo** - vlhké vytieranie so saponátom

**Uteráky** - výmena, pranie

**Dvere**  - umývanie vodou so saponátom

* **Každé 3 týždne,**

**Posteľná bielizeň** - výmena, pranie, žehlenie, ukladanie do skríň

* **Mesačne,**

**Povaly, sten**y - oprašovanie

* **Polročne,**

**Kryty osvetľovacích** telies - umývanie vodou so saponátom

**Okná** - umývanie vodou so saponátom a okennou

**Deratizácia -**jar, jeseň a podľa potreby

* **Ročne,** generálne upratovanie
* **Každé 3 roky,** maľovanie

1. **Dezinsekcia-** ničenie článkonožcov, hlavne mravcov sa realizuje podľa potreby tak, aby nedošlo k poškodeniu zdravia zamestnancov. Sanitáciu v materskej škole vykonáva prevádzkový zamestnanec- upratovačka, kuchárka. Na dezinfekciu zariadení sa používajú chemické dezinfekčné látky na báze chlóru, ich príprava a aplikácia sa vykonáva podľa návodu výrobcu. Dezinfekcia sa vykonáva vždy po dôkladnom mechanickom očistení na vlhko. Za dodržiavanie čistoty a poriadku podľa harmonogramu zodpovedá riaditeľka materskej školy.

1. **Starostlivosť o vonkajšie priestory, najmä o kvalitu piesku a udržovanie piesku.**

Sezóna: od 1. marca do 30. novembra. Pozemok materskej školy je oplotený, má veľkosť 350 m². Sú na ňom zriadené jedno pieskovisko a preliezačky rôzneho typu. Ostatná časť pozemku je zatrávnená. Betónové chodníky udržuje upratovačka. Kosenie a čistenie trávnatej plochy zabezpečuje záhradník.

S uplatnením Vyhlášky MZ SR č. 521/2007, ako vykonávacieho predpisu k zákonu č.355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, ktorý nadobudol účinnosť 1.sept.2007 je zabezpečená prevádzka pieskoviska opatreniami zabraňujúcich jeho znečisťovanie:

Záhradník alebo upratovačky, pieskovisko každý pondelok vyčistia, prekopú, prehrabú, polejú pitnou vodou. Príslušný úkon potvrdí svojim podpisom v zázname o prevádzke pieskoviska.

* Výmena piesku – podľa kvality piesku, najmenej raz za 5 rokov, zodpovedá prevádzkovateľ ( zástupkyňa riaditeľky).
* Plocha pieskoviska, určená na jedno dieťa je 0,5 m2, súčasne sa v ňom môže hrať maximálne 112 detí (rozmery pieskoviska sú: 28 m2 a 28 m2).Pieskoviská sú využívané jednotlivými triedami podľa harmonogramu.
* Pieskovisko je zriadené v preslnenej časti pozemku.
* Pieskovisko je zhotovené zo zdravotne nezávadnych materiálov, s rešpektovaním bezpečnostných noriem s ohľadom na vek detí.
* Dno pieskoviska je upravené tak, aby sa zabezpečil odtok vody po prepieraní piesku.
* Okraj pieskoviska tvorí nad terén vyvýšená obruba pokrytá dreveným materiálom, na ktorý si deti môžu pri hre sadnúť.
* Pieskovisko je naplnené zdravotne neškodným, jemným pieskom.
* Na zabránenie znehodnotenia piesku je zabezpečené jeho prekrývanie fóliou.
* Okolie pieskoviska je čiastočne spevnené, aby sa jeho okolie dalo udržiavať v čistote, poprípade kosiť a hrabať.
* Pieskovisko aj areál MŠ sa denne (ráno)kontroluje (záhradník, prevádzkoví zamestnanci), aby sa zamedzil výskyt nebezpečných predmetov (odhodené lieky, injekčné striekačky).

Opatrenie pre prípad zistenia závad na pieskovisku bude pieskovisko okamžite vyradené z prevádzky až do odstránenia nedostatku, najlepšie výmenou piesku.

1. **Za starostlivosť stavu preliezačiek**, hojdačiek a ďalších zariadení detských ihrísk z hľadiska bezpečnosti detí zodpovedajú učiteľky - pri zistení nedostatku zabezpečia zápis do knihy opráv pre údržbu a sledujú odstránenie nedostatku. Hračky pre hry na školskom dvore sú uložené vo vymedzených priestoroch . Ich čistenie sa realizuje priebežne podľa potreby prevádzkovými zamestnancami. Za ich kvalitu zodpovedajú príslušné učiteľky.
2. **Skladovanie posteľnej bielizne a manipulácie s ňou vrátane frekvencie jej výmeny.**
* vo všetkých spálňach sú ležadlá stabilné a lôžkoviny sú uložené na nich
* čisté lôžkoviny , bielizeň sú odložené v skriniach na to určených ( v priestoroch mimo tried )
* bielizeň sa vymieňa každé 3 týždne (1x za 15 dní)a podľa potreby , po výmene sa prádlo odnáša v košoch do vlastnej práčovne, kde ho perú, žehlia a skladujú v skriniach prevádzkové zamestnankyne.
1. **Zneškodňovanie tuhého odpadu, frekvencie vyprázdňovania odpadových nádob, ich čistenia a dezinfekcie.**
* odpad je areálu školy odvážaný 3 krát za týždeň z 1 odpadového kontajnera
* odpadové koše z tried vynášajú upratovačky denne
* odpadové koše z iných priestorov sa vynáša raz za týždeň alebo podľa potreby
* separujeme odpad – papier, ktorý odovzdávame do zberu druhotných surovín
* odpadové koše sú vybavené hygienickým vreckom, ktoré sa vyhadzuje spolu s odpadom, a nahrádza vždy čistým
* koše názuviek na obuv sú označené (čisté a použité) a dezinfikujú sa týždenne
1. **Pokyny pre zamestnancov vrátane povinnosti trvalého dozoru nad deťmi**.
* učiteľky od prevzatia detí od zákonných zástupcov detí alebo kolegýň ( deti sa odovzdávajú na základe menného zoznamu, dátumu a podpisu oboch učiteliek: odovzdávajúcej aj preberajúcej sú za deti zodpovedné až do chvíle, kedy ich odovzdajú kolegyni, zákonnému zástupcovi dieťaťa alebo osobe ním poverenej (splnomocnením ) v prípade potreby učiteľka zverí dozor nad deťmi prevádzkovej zamestnankyni(izolácia, znečistenie...)alebo v nevyhnutnom prípade vyskytnutom sa na strane učiteľky, ktorá bude vykonávať dozor nad deťmi v čase jej neprítomnosti. **Deti** sa **nikdy nenechávajú bez dozoru!!!**
* Zamestnanec musí mať osvedčenie o zdravotnej a odbornej spôsobilosti na vykonávanie jednotlivých činností. Pred nástupom do zamestnania a taktiež na vyzvanie zamestnávateľa musí vykonať preventívnu prehliadku. Drobné poranenie si zamestnanci ošetrujú priamo na pracovisku, avšak výskyt zapíšu do zošita určeného na tento účel. Podobne sa vedie evidencia školských, či pracovných úrazov podľa platnej legislatívy a podania prvej pomoci.
* **Na pracovisko** **nesmie vstupovať zamestnanec po konzumácii alkoholických a omamných nápojov.** **Zamestnanci nesmú fajčiť v priestoroch a areáli MŠ.**
* Pedagogické zamestnankyne dodržiavajú hygienické zásady a riadia sa predpismi na zaistenie bezpečnosti a ochrany zdravia pri práci a výchove. Vedú k dodržiavaniu týchto zásad aj zverené detí. Sú povinné oznámiť riaditeľke školy a zapísať do knihy závad nedostatky a závady, ktoré by mohli ohroziť bezpečnosť, alebo zdravie pri práci. Sú osobne zodpovedné za ochranu a bezpečnosť detí v čase pobytu v MŠ. Činnosť riadia tak, aby predchádzali možným úrazom.
* Za dodržiavanie hygieny priestorov MŠ a ochranu zdravia deti z hľadiska dodržiavania hygieny priestorov pre deti zodpovedá prevádzková zamestnankyňa a to v rozsahu jej určenej pracovnej náplne. Podrobne sú pokyny zamestnancov špecifikované v poriadkoch (pracovný, organizačný, školský), popise práce a Metodických usmerneniach riaditeľky školy ohľadne postupu pri výskyte školského úrazu.
1. **Pokyny pre návštevníkov.**

Všetci návštevníci sa pohybujú v materskej škole len vo vymedzených priestoroch a vždy používajú návleky na obuv z nádoby označenej „ čisté návleky“, ktoré po použití odložia do nádoby s označením- použité návleky.

1. **Plán opatrení pre prípad mimoriadnych udalostí a havárií.**

Bez vedomia riaditeľky, zástupkyne či učiteliek do materskej školy nemajú prístup cudzie osoby. V prípade mimoriadnych udalostí a havárii sa riadime evakuačným plánom, ktorý je k dispozícii na viditeľnom mieste na chodbe. V prípade nebezpečenstvá musia zamestnanci a deti rýchlo, a čo najbezpečnejšie opustiť priestory budovy, únikovými cestami a núdzovými východmi čo najkratšou cestou na voľné priestranstvo alebo do bezpečného priestoru. Určené únikové cesty a núdzové východy sú označené značkami, trvanlivé a zreteľne čitateľné. V materskej škole je dostatok hasiacich prístrojov v zmysle platnej legislatívy. Hasiace prístroje sú na určených miestach. V prípade havárie zamestnanci kontaktujú havarijnú NON STOP službu č. t. 02/43638184,alebo Komplet č. t. 02/ 43425998.

1. **V prípade zistenia havárie sa riadime nasledovným postupom:**
* Zhodnotiť situáciu
* Podať prvú pomoc
* Volať pomoc – záchranná služba, hasiči, polícia,...
* Zabezpečiť objekt
* Volať priamemu nadriadenému
1. **Telefónne čísla tiesňových volaní**, ak ide o mimoriadnu situáciu

**V prípade mimoriadnych udalostí je zodpovednou a kontaktnou osobou poverená riaditeľka MŠ**

 RÝCHLA LEKÁRSKA POMOC 112, 155, 0850 111 313

 POLÍCIA tiesňové volanie 112, 158

 Mestská polícia 159

 POŽIARNY ÚTVAR 112, 150

BR.VODÁRENSKÁ SPOLOČNOSŤ: 62310252

 PORUCHY: 0800 121 333

 ZÁPADOSLOVENSKÁ ENERGETIKA 0800 111 567 –poruchy

0850 111 555 – zákaznícka linka

 SLOVENSKÝ PLYNÁRENSKÝ PRIEMYSEL 53411902

 **Regionálny úrad verejného zdravotníctva** 48281111

V Bratislave dňa, 01.09.2015

 Mgr. Vlasta Sedláková

 zástupkyňa